Leta y'u Rwanda yakubye imisoro y'imyenda n'inkweto za gacuwa inshuro 12.5 na 25 guhera kuri uyu wa Gatanu ku ya 1 Nyakanga 2016.
Komiseri Mukuru w'Ikigo cy'Igihugu cy'Imisoro n'Amahoro (RRA), Richard Tushabe yavuze ko kuva saa sita z'ijoro ryo kuri uyu wa Gatanu, imyenda ya caguwa yinjiye mu Rwanda yose yasoreshejwe kuri iyo misoro mishya.
Ati" Nk'uko Leta yari yarabiteganyije uyu munsi twashyize mu bikorwa umwanzuro wo gukuba inshuro nyinshi imisoro y'imyenda n''inkweto za caguwa, kuva uyu munsi ibyinjiye mu Rwanda byose byasoreshejwe ku misoro mishya."
Ni umugambi u Rwanda ruhuriyeho n'ibindi bihugu by'Afurika y'Uburasirazuba nyuma yo gusanga ibikoresho bya caguwa bifite ingaruka ku bukungu bw'igihugu ndetse no ku buzima bw'abaturage.
U Rwanda rushaka kongerera ubushobozi inganda ziri imbere gihugu ku buryo zishobora gukora imyenda ndetse n'inkweto bikomeye kandi bidahenze abaturage ntibongere kurarikira caguwa inengwa ubuziranenge na benshi.
Caguwa ni imyenda ituruka ahanini mu Burayi na Amerika ya Ruguru iba yarambawe ikagurishwa ku giciro gito muri Afurika.
Mu ntangiriro z'uyu mwaka Minisitiri w'Intebe, Anastase Murekezi yasobanuriye inteko ibijyanye na gahunda ya Leta yo guteza imbere inganda hibandwa kuzikora imyenda, Minisitiri w'Intebe Murekezi Anastase yerekanye ibiteye impungenge bya caguwa anagaragaza uko gahunda ya Leta yo kuyica iteye.
Yavuze ko biteye impungenge kubona Abanyarwanda bakunda ibituruka iyo batazi mu gihe hari iby'iwabo bishobora kongererwa imbaraga bikaba byiza nabo bakaba babyohereza hanze.
Yagize ati "Hatangiye gahunda yo kwigisha imyuga n'ubumenyingiro ku bantu bose harimo n'abikorera mu rwego rwo kongerera ubumenyi abantu bose. Ziriya caguwa zituruka mu mahanga ntizizewe ku buziranenge bwazo, biba byarambawe babihaga bakabyohereza. ikindi kandi kubera igiciro cyabyo kiba kiri hasi cyane bituma abantu babikunda bityo ibikorwa n'inganda zacu ntibigurwe".
Ku kibazo cyo kuba ibikorerwa mu Rwanda biri ku giciro gihanitse kigaruka nk'inzitizi ku icibwa rya caguwa nk'uko abadepite babigarutseho, gusa Minisitiri Murekezi amara izi mpungenge avuga ko guhenda byaterwaga n'ubushobozi buke ariko ko ibiciro bizamanuka nyuma yo kongerera ubushobozi inganda.
Ati, "Tuzazamura amahoro ya za gasutamo ku myenda itumizwa hanze ariko tunamanure cyane imisoro ku bikoresho by'ibanze bikenerwa mu gukora umwenda n'inkweto bitumizwa hanze, harateganywa gufashwa ba rwiyiyemezamirimo bari mu mwuga w'ubudozi mu Rwanda.
Leta izashyiraho ikigo cy'icyitegererezo mu mujyi wa Kigali kigisha kudoda no mu nkengero z'umujyi, twizera ko ibi bizagabanya ibiciro bihanitse kandi byaranatangiye, nk'ubu ubushize mu imurikagurisha rishize rya "made in Rwanda" twabonye ishati y'amafaranga 2000 yakorewe muri Utexrwa kandi ahandi igura 5000"
Andrew Gasamaza July 2016
Ese tugiye kujya twambari iki ma ko chaguwa bayiciye haru ubusirimu butagira stata koko sha Abanyarwanda akacu kashobotse pe
TUYISENGE ELISSA July 2016
Nibyo koko umuhini mushya utera amabavu! ariko umuhinzi ageraho akamenyera. erega reta nayo ni umubyeyi!.
Akarere ka Kicukiro katangije ku mugaragaro igikorwa cyo kubaka umudugudu w'icyitegererezo (IDP Model Village) uzatuzwamo abakuwe mu manegeka ufite agaciro kagera kuri miliyari eshanu z'amafaranga (...)
Mukantwari Alvéra wo mu murenge wa Kagano mu karere ka Nyamasheke, ukorera imirimo y'ubudozi n'ububoshyi bw'imyenda n'imitako kuri site ya Rwesero ho mu karere ka Nyarugenge mu mujyi wa Kigali (...)
Bamwe mu bahinzi b'ibirayi mu murenge wa Bugeshi mu karere ka Rubavu, bavuga ko bahangayikishijwe n'ikibazo cy'isoko ry'umusaruro w'ibirayi ridahagije, kandi bejeje byinshi cyane. Aba bahinzi bavuga (...)
Ikigo cy'Igihugu gishinzwe kugenzura imikorere y'inzego zimwe z'imirimo ifitiye igihugu akamaro, RURA cyatangaje ibiciro bishya by'ibikomoka kuri peteroli biratangira kubahirizwa kuri uyu wa 4 (...)
Abatuye mu mirenge hafi ya yose igize ikibaya cya Bugarama bakomeje kuvuga ko izamuka ry'ibiciro by'ibiribwa rikabije, ndetse ubu rikaba rituma bamwe batabasha guhaha. Abaganiriye n'Imvaho Nshya (...)